BE8 วิ่ง 4% โบรกชี้ Q1 กำไร “นิวไฮ” โต 35% แนะซื้อเป้า 53 บ.
BE8 ดีด 4% โบรกชี้ Q1 กำไร "นิวไฮ" แตะ 23 ลบ. โต 35% รับรายได้ที่เพิ่มขึ้นจากกระแสการทำ Digital transformation % แนะซื้อเป้า 53 บ.
BE8 ดีด 4% โบรกชี้ Q1 กำไร "นิวไฮ" แตะ 23 ลบ. โต 35% รับรายได้ที่เพิ่มขึ้นจากกระแสการทำ Digital transformation % แนะซื้อ เป้า 53 บ.
26 เม.ย. 2565

ผู้สื่อข่าวรายงานว่าวันนี้ (26 เม.ย. 2565) ราคาหุ้น บริษัท เบริล 8 พลัส จำกัด (มหาชน) หรือ BE8 ณ เวลา 16:26 น. อยู่ที่ระดับ 42.75 บาท เพิ่มขึ้น 1.50 บาท หรือ 3.64% โดยทำจุดสูงสุดที่ 43 บาท และทำจุดต่ำสุดที่ 39.25 บาท ด้วยมูลค่าการซื้อขาย 206.36 ล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (26 เม.ย. 2565) ว่า แนวโน้มกำไรไตรมาส 1/2565 ของ BE8 จะนิวไฮ อยู่ที่ 23 ล้านบาท เพิ่มขึ้น 35% จากงวดเดียวกันของปีก่อน และเพิ่มขึ้น 5% จากไตรมาสก่อน เติบโตขึ้นทั้งจากงวดเดียวกันของปีก่อน และจากไตรมาสก่อน ตามรายได้ที่เพิ่มขึ้นจากกระแสการทำ Digital transformation ที่กำลังเป็นที่ต้องการอย่างมากในตลาด นอกจากนี้ประเมินกำไรปี 2565 เติบโตสูง 40% จากงวดเดียวกันของปีก่อน อยู่ที่ 115 ล้านบาท จากธุรกิจหลักที่เติบโตอย่างต่อเนื่องการรุกตลาดภาครัฐ และมี Upside จาก JV และ M&amp;A แนะนำราคาเป้าหมาย 53 บาท